WERREJ Sommarju Eżekuttiv 4 Introduzzjoni 6 1. Każijiet irrappurtati dwar frodi u irregolaritajiet oħrajn 8 1.1. Analiżi tar-rappurtar dwar il-frodi u irregolaritajiet oħrajn mill-Istati Membri u s-servizzi tal-Kummissjoni fl-2010 8 1.2. Dħul 11 1.2.1. Riżorsi proprji tradizzjonali (TOR) 11 1.2.2. VAT 13 1.3. Infiq 13 1.3.1. Infiq agrikolu 13 1.3.2. Il-Politika ta’ Koeżjoni 15 1.3.3. Fondi ta’ qabel l-adeżjoni 17 1.3.4. Infiq ġestit direttament mill-Kummissjoni 19 2. Irkupru tal-ammonti irregolari fl-2010 20 2.1. Riżorsi proprji tradizzjonali 21 2.2. L-agrikoltura 21 2.3. Il-politika ta’ koeżjoni 22 2.4. Fondi ta’ qabel l-adeżjoni 22 2.5. Infiq ġestit direttament mill-Kummissjoni 23 3. Riżultati tal-kwestjonarju dwar il-kooperazzjoni mal-Istati Membri rigward ir-riskju ta’ finanzjament doppju tal-proġetti fil-qasam tal-politika ta’ koeżjoni 24 4. Politiki Kontra l-Frodi 25 4.1. L-implimentazzjoni ta’ inizjattivi tal-politika kontra l-frodi fl-2010 25 4.1.1. Il-programm Hercule II 25 4.1.2. Id-dwana 25 4.1.3. L-istat tar-ratifika tal-Konvenzjoni dwar il-protezzjoni tal-interessi finanzjarji tal-UE 26 4.1.4. Politika tal-Kummissjoni kontra l-frodi fil-kuntest tat-tkabbir 26 4.1.5. Il-politika tal-Kummissjoni kontra l-frodi fil-qafas tal-politika Ewropea tal-Viċinat 27 4.1.6. Il-ġlieda kontra l-Kummerċ Illeċitu ta’ Prodotti tat-Tabakk 27 4.2. Inizjattivi ġodda tal-politika kontra l-frodi 28 4.2.1. Ir-riforma tal-OLAF 28 4.2.2. Strateġija Multiannwali tal-Kummissjoni Kontra l-Frodi (CAFS) 28 4.2.3. Komunikazzjoni dwar il-protezzjoni tal-interessi finanzjarji tal-UE mil-liġi kriminali u permezz ta’ investigazzjonijiet amministrattivi 28 4.2.4. Komunikazzjoni dwar il-Ġlieda kontra l-Korruzzjoni fl-UE 28 4.2.5. Green Paper tal-UE dwar ir-regoli tal-akkwist pubbliku 29 4.2.6. Pjan ta’ azzjoni għall-ġlieda kontra l-kuntrabandu tas-sigarretti u l-alkoħol tul il-fruntiera tal-Lvant tal-UE 29 Konklużjonijiet ġenerali 29 SOMMARJU EżEKUTTIV B’kooperazzjoni mal-Istati Membri, il-Kummissjoni qiegħda tippreżenta dan ir-Rapport Annwali dwar il-Protezzjoni tal-Interessi Finanzjarji tal-UE skont l-Artikolu 325 tat-Trattat dwar il-funzjonament tal-Unjoni Ewropea. L-għan ta’ dan ir-Rapport huwa li jevalwa safejn il-fondi tal-UE huma f’riskju li jintużaw ħażin minħabba irregolaritajiet (inklużi frodi) u li jispjega x’qiegħed isir sabiex tiġi indirizzata din il-kwistjoni. Huwa jkopri kemm l-infiq kif ukoll id-dħul tal-Baġit Ewropew. Inizjattivi riċenti għall-protezzjoni tal-interessi finanzjarji tal-UE Dan l-aħħar il-Kummissjoni ħadet għadd ta’ inizjattivi sabiex ittejjeb il-qafas legali u amministrattiv għall-protezzjoni tal-interessi finanzjarji tal-UE: - Proposta emendata għal riforma tal-Uffiċċju Ewropew Kontra l-Frodi (OLAF); - L-Istrateġija tal-Kummissjoni Kontra l-Frodi (CAFS); - Il-Komunikazzjoni dwar il-protezzjoni tal-interessi finanzjarji tal-UE permezz tal-liġi kriminali u l-investigazzjonijiet amministrattivi. Irregolaritajiet li jaffettwaw il-Baġit L-analiżi f’dan ir-Rapport hija ibbażata fuq id-dejta pprovduta mill-Istati Membri bl-eċċezzjoni tal-parti ddedikata għan-nefqa ġestita direttament mill-Kummissjoni Ewropea (KE). Għas-sena tar-rappurtar, l-impatt finanzjarju globali[1] tal-irregolaritajiet misjuba mis-sistemi ta’ kontroll fil-qasam tal-infiq jammonta għal EUR 1.8 biljun (1.27 % tal-allokazzjonijiet), meta mqabbel ma’ EUR 1.4 biljun (1.13% tal-allokazzjonijiet totali) fl-2009. Min-naħa tad-dħul, l-impatt finanzjarju globali tal-irregolaritajiet huwa wkoll ogħla milli kien fl-2009: EUR 393 miljun (1.88% tar-Riżorsi Proprji Tradizzjonali totali miġbura, gross) meta mqabbel ma’ EUR 357 miljun (1.84% tar-Riżorsi Proprji Tradizzjonali totali miġbura, gross). Il-figuri ġenerali għall-2010 jindikaw li l-għadd ta’ irregolaritajiet li ġew irrapportati żdied għas-setturi kollha, bl-eċċezzjoni tal-fondi ta’ qabel l-adeżjoni u r-Riżorsi Proprji Tradizzjonali. Ir-raġunijiet ewlenin għal din iż-żieda huma l-karattru ċikliku tal-ipprogrammar tal-Fondi ta’ Koeżjoni, speċjalment l-għeluq tal-perjodu ta’ implimentazzjoni 2000 – 2006, u żieda globali fil-volum u l-veloċità tar-rappurtar mill-(maġġoranza) tal-Istati Membri wara l-implimentazzjoni tas-sistema ta’ rappurtar imtejba, magħrufa bħala s-Sistema ta’ Ġestjoni tal-Irregolaritajiet (IMS). L-Istati Membri huma mitluba jirrapportaw l-irregolaritajiet li jkunu identifikaw u jindikaw fejn dawn jistgħu jikkostitwixxu suspett ta’ frodi. Is-sistemi għar-rappurtar ġew immodernizzati u mtejba, pass li wassal għal titjib globali fil-kwalità tar-rappurtar. Min-naħa l-oħra, dan wassal għal żieda fil-kopertura u l-affidabbiltà tal-analiżi. Filwaqt li l-istampa globali hija relattivament rassikuranti, u turi b’mod partikolari li l-Kummissjoni għandha l-istrutturi fis-seħħ sabiex tittratta l-irregolaritajiet, jidher ċar li hemm differenzi sinifikanti fil-mudelli adottati mill-Istati Membri għall-proċess tar-rappurtar tal-irregolaritajiet. F’xi każijiet, dawn il-mudelli jpoġġu fid-dubju l-adegwatezza tas-sistemi ta’ rappurtar nazzjonali. Dawn huma indikati fid-dettall fir-Rapport u fid-Dokument ta’ Ħidma tal-Persunal tal-Kummissjoni Evalwazzjoni Statistika tal-Irregolaritajiet . Mill-analiżi tat-theddida tal-frodi jidher ċar ukoll li l-ħtieġa li jiġu miġġielda l-frodi kriminali qiegħda tkompli tkun reali ħafna u tibqa’ fil-quċċata tal-aġenda. Huwa wkoll essenzjali għall-minoranza tal-Istati Membri li għadhom mhumiex qegħdin jużaw is-sistema ta’ rappurtar elettroniku li jibdew jagħmlu dan b’mod sħiħ mill-aktar fis possibbli. Titjib tas-sistemi kontra l-frodi Fost l-ammont globali tan-nefqa affettwata mill-irregolaritajiet, l-impatt finanzjarju stmat tal-każijiet ta’ suspett ta’ frodi fl-infiq żdied minn EUR 180 miljun fl-2009 (0,13% tal-allokazzjonijiet) għal EUR 478 miljun fl-2010 (0,34% tal-allokazzjonijiet). Ċerti Stati Membri qegħdin ikomplu jirrapportaw rati baxxi ħafna ta’ suspetti ta’ frodi. Dawn l-Istati Membri huma mistiedna jirrapportaw dwar il-mod kif jiġu adattati s-sistemi ta’ kontroll bil-għan li l-mira tkun fuq dawk l-oqsma fejn hemm riskju għoli ta’ frodi u irregolaritajiet. Il-Kummissjoni għandha l-ħsieb li tanalizza s-sistemi ta’ kontroll kontra l-frodi u l-irregolaritajiet implimentati mill-Istati Membri fil-qasam tal-Politika ta’ Koeżjoni. Ir-riżultati inizjali ta’ din l-analiżi ser jiġu ppubblikati fir-Rapport Annwali dwar il-protezzjoni tal-interessi finanzjarji tal-UE għas-sena 2011. Titjib fil-proċeduri ta’ rkupru: Jeħtieġ li tiżdied l-effikaċja tal-proċess ta’ rkupru, b’mod partikolari fil-qasam tal-fondi ta’ qabel l-adeżjoni. Il-Kummissjoni tħeġġeġ lill-Istati Membri u l-pajjiżi b’rati baxxi ta’ rkupru sabiex iħaffu l-proċeduri, jagħmlu użu mill-garanziji u l-istrumenti legali disponibbli meta jinstabu xi irregolaritajiet u jaħtfu l-assi f’każijiet fejn ma jitħallsux id-djun. Introdu ZZJONI Dan ir-Rapport jippreżenta informazzjoni relatata kemm mal-ġestjoni finanzjarja ħażina kif ukoll mal-frodi kriminali, biex b’hekk il-qarrej ikun jista’ japprezza l-kuntest globali. F’sens usa’, huwa jindirizza wkoll dawk il-miżuri li huma intiżi biex jiskoraġġixxu l-ġestjoni ħażina u l-frodi u biex itejbu s-sistemi kemm fil-livell tal-UE kif ukoll fil-livell tal-Istati Membri. It-Trattat jiddikjara b’mod ċar li l-UE u l-Istati Membri jaqsmu r-responsabbiltà għall-protezzjoni tal-interessi finanzjarji tal-UE u l-ġlieda kontra l-frodi. L-awtoritajiet nazzjonali jiġġestixxu erbgħa minn kull ħamsa tal-infiq tal-UE u jiġbru r-Riżorsi Proprji Tradizzjonali[2]. F’dawn l-oqsma, il-Kummissjoni teżerċita sorveljanza ġenerali, tistabbilixxi standards u tivverifika l-konformità. Huwa essenzjali li jkun hemm kooperazzjoni mill-qrib bejn il-Kummissjoni u l-Istati Membri. Għalhekk, għan ewlieni ta’ dan ir-Rapport huwa li jivvaluta l-punt safejn inkisbet din il-kooperazzjoni, kif muri mid-dejta disponibbli, u kif tali kooperazzjoni tista’ tkompli tittejjeb. Bħal fis-snin ta’ qabel, dan ir-Rapport jinkludi kemm l-aħħar informazzjoni dwar l-irregolaritajiet misjuba mis-sistemi ta’ kontroll u s-suspetti ta’ frodi u dwar il-miżuri meħuda għall-indirizzar ta’ dawn, kif ukoll analiżi ta’ darba ta’ suġġett speċjali. Is-suġġett speċjali ta’ din is-sena, miftiehem bil-quddiem bejn il-Kummissjoni u l-Istati Membri, huwa “ir-riskju ta’ finanzjament doppju fil-qasam tal-politika ta’ koeżjoni”. L-Istati Membri kkontribwew għall-analiżi permezz ta’ kwestjonarju. Dan ir-Rapport fih informazzjoni derivata minn dawk l-irregolaritajiet u każijiet ta’ suspetti ta’ frodi li huma rrappurtati mill-Istati Membri. Huwa ma jikkalkulax il-livell attwali ta’ irregolaritajiet u frodi fi Stat Membru individwali kif talab il-Parlament Ewropew[3]. Dan huwa dovut għall-fatt li l-Kummissjoni mhix f'pożizzjoni li tikkalkula l-livelli reali tal-irregolaritajiet jew frodi minħabba l-grad u n-natura tal-informazzjoni disponibbli u d-dejta riċevuta mill-Istati Membri. Madankollu, il-Kummissjoni hija lesta li tiddiskuti mal-Istati Membri l-possibbiltà li tkejjel il-livelli attwali ta’ irregolaritajiet u frodi, partikolarment fejn huma diġà qegħdin iwettqu dawn l-eżerċizzji għall-finijiet tagħhom stess. Ir-rapport jintbagħat lill-Parlament Ewropew u lill-Kunsill u jiġi ppubblikat[4]. Huwa kompost minn erba’ partijiet: L- ewwel parti tanalizza r-rappurtar dwar l-irregolaritajiet misjuba mill-Istati Membri fir-rigward ta’ dawk l-oqsma fejn l-Istati Membri jimplimentaw il-baġit (il-politika agrikola, il-politika ta’ koeżjoni u l-fondi ta’ qabel l-adeżjoni) u tal-ġbir tar-riżorsi proprji tradizzjonali tal-UE. Hija tanalizza wkoll l-irregolaritajiet fl-infiq ġestit direttament mill-Kummissjoni. It- tieni parti tiffoka fuq l-irkupru tal-ammonti irregolari fl-2010. It- tielet parti tikkunsidra s-suġġett speċjali ta’ din is-sena, jiġifieri r-riskju ta’ finanzjament doppju ta’ proġetti fil-politika ta’ koeżjoni. Hija tiddiskuti wkoll il-miżuri ta’ segwitu għar-rapporti preċedenti kontra l-frodi. Il-parti finali tar-rapport tippreżenta ħarsa ġenerali lejn il-politiki kontra l-frodi implimentati fl-2010 u lejn l-inizjattivi ġodda meħuda sabiex tkun żgurata l-protezzjoni effettiva tal-interessi finanzjarji tal-UE kontra l-frodi u attivitajiet illegali oħrajn. Ir-rapport huwa akkumpanjat minn tliet dokumenti ta’ ħidma tal-Persunal tal-Kummissjoni[5]. KAżIJIET IRRAPPURTATI DWAR FRODI U IRREGOLARITAJIET OħRAJN Sabiex id-dejta tinftiehem, huwa essenzjali li ssir distinzjoni bejn il-frodi u irregolaritajiet oħrajn: Irregolarità hija kwalunkwe ksur ta’ dispożizzjoni tal-UE minn operatur ekonomiku li għandu, jew ser ikollu, l-effett li jippreġudika l-interessi finanzjarji tal-UE[6]. Frodi huwa irregolarità mwettqa intenzjonalment bil-ħsieb ta’ qligħ illeċitu li jikkostitwixxi reat kriminali[7]. L-Istati Membri huma mitluba jidentifikaw dawk l-irregolaritajiet irrappurtati fejn jissuspettaw li hemm frodi. L-impatt finanzjarju attwali tal-frodi identifikati jista’ jitkejjel biss fi tmiem il-proċeduri legali. L-iżbalji misjuba mill-Qorti Ewropea tal-Awdituri (ECA) jintużaw mill-ECA sabiex tistabbilixxi r-rati ta’ żbalji fuq il-bażi ta’ kampjun b’numru ta’ tranżazzjonijiet. Żball mhuwiex terminu definit fil-ġlieda kontra l-frodi[8]. L-istatistika f’dan ir-Rapport annwali tirrifletti n-numru attwali ta’ irregolaritajiet u suspetti ta’ frodi rrappurtati mill-Istati Membri lill-Kummissjoni jew misjuba mill-Kummissjoni. Għalhekk, il-mudelli tal-Kummissjoni u tal-ECA mhumiex komparabbli. Id-dejta f’dan ir-Rapport għandha tiġi interpretata b’kawtela. Il-livelli attwali ta’ irregolarità mhumiex magħrufa jew stmati u għalhekk mhumiex mogħtija, iżda huma ogħla mil-livelli rrappurtati li huma indikati. Bl-istess mod, il-livelli attwali ta’ frodi mhumiex magħrufa jew stmati. Il-figuri mogħtija huma għal-livelli ta’ suspetti ta’ frodi ddikjarati mill-Istati Membri (inklużi l-frodi kkonfermati). Dawn il-livelli ta’ frodi suspettati ma jikkorrespondux għall-frodi kkonfermati bħala tali fil-konklużjoni tal-proċeduri kriminali, ta’ spiss ħafna snin wara. Dan ir-Rapport ma fihx dejta speċifika dwar dawn tal-aħħar. L-irregolaritajiet kollha rrapportati huma soġġetti għal forom differenti ta’ segwitu, mill-Kummissjoni u mill-Istati Membri. Analiżi tar-rappurtar dwar il-frodi u irregolaritajiet oħrajn mill-Istati Membri u s-servizzi tal-Kummissjoni fl-2010 L-Istati Membri huma mitluba mil-liġi tal-UE li jirrapportaw suspetti ta’ frodi u irregolaritajiet misjuba oħrajn li jaffettwaw l-interessi finanzjarji tal-UE f’dawk l-oqsma fejn l-Istati Membri jimplimentaw il-Baġit, u għall-ġbir tar-riżorsi proprji tradizzjonali tal-UE. Is-setturi tal-infiq prinċipali involuti huma l-Agrikoltura u l-Politika ta’ Koeżjoni. L-irregolaritajiet kollha li jinvolvu aktar minn EUR 10 000 tar-riżorsi tal-UE għandhom jiġu rrappurtati lill-Kummissjoni.[9] Hemm żewġ sistemi elettroniċi għal dan ir-rappurtar tal-irregolaritajiet, id-Database ta’ Riżorsi Proprji (OWNRES), li tkopri r-Riżorsi Proprji Tradizzjonali, u s-Sistema ta’ Ġestjoni tal-Irregolaritajiet (IMS), li tkopri n-naħa tal-infiq tal-baġit fejn il-ġestjoni tinqasam bejn il-Kummissjoni u l-Istati Membri. Id-database OWNRES hija wkoll għodda prinċipali għall-ksib ta’ dejta għall-analiżi globali ta’ frodi u irregolaritajiet. L-implimentazzjoni b’suċċess tal-IMS tejbet il-kwalità tar-rappurtar b’mod sinifikanti, minħabba li hija rrazzjonalizzat id-distribuzzjoni tat-tagħbija tax-xogħol relatata mal-obbligi tar-rappurtar, aċċellerat il-proċess tar-rappurtar u tejbet il-kompletezza u l-kwalità ġenerali tal-komunikazzjonijiet. Il-kwalità tal-irregolaritajiet irrappurtati tjiebet b’mod ġenerali, għalkemm għad hemm xi inkonsistenzi fir-rigward tal-klassifikazzjoni tal-każijiet bħala irregolarità jew suspett ta’ frodi. Sabiex isolvu dawn id-diffikultajiet, is-servizzi tal-Kummissjoni ser iħejju dokument ta’ ħidma dwar il-prattikalitajiet tal-komunikazzjoni tal-irregolaritajiet. Fl-aħħarnett, id-dejta dwar l-irregolaritajiet fl-infiq ġestit direttament mill-Kummissjoni tiġi estratta mis-sistema ABAC tal-Kummissjoni (Kontabilità bbażata fuq id-Dovuti). Għal aktar dettalji dwar is-sistemi u l-metodoloġija tar-rappurtar, ara d-Dokument ta’ Ħidma tal-Persunal tal-Kummissjoni għal dan ir-rapport dwar L-evalwazzjoni statistika tal-irregolaritajiet [10]. Tabella 1: L-għadd ta’ irregolaritajiet u l-ammonti — 2010 – Qasam | Numru ta' irregolaritajiet irrappurtati | Impatt finanzjarja totali stmat tal-irregolaritajiet, inkluż il-frodi ssuspettat (EUR miljuni) | Impatt finanzjarju stmat tal-frodi ssuspettat biss (EUR miljuni) | Ammonti rkuprati (EUR miljuni) | 2009[11] | 2010 | 2009[12] | 2010 | 2009 | 2010 | 2010 | Agrikoltura | 1621 | 1825 | 125 (~0.24 % tal-allokazzjonijiet) | 131 (~0.23% tal-allokazzjonijiet) | 13.3 (0.03% tal-allokazzjonijiet | 69 (0.12% tal-allokazzjonijiet) | 175[13] | Politika ta' Koeżjoni | 4737 | 7062 | 1 183 (~2,44% tal-allokazzjonijiet) | 1550 (~3,15% tal-allokazzjonijiet) | 109 (~0,23 % tal-allokazzjonijiet) | 364 (0,74% tal-allokazzjonijiet) | 611[14] | Fondi ta' qabel l-adeżjoni | 706 | 424 | 117 (~ % 3,8 tal-allokazzjonijiet | 83(~5,26% tal-allokazzjonijiet) | 57 (0,78~% tal-allokazzjonijiet) | 41 (2,6% tal-allokazzjonijiet) | 14[15] | Nefqa diretta | 705 | 1021 | 27,5 (~0,17 % tal-allokazzjonijiet) | 43 (~0,27% tal-allokazzjonijiet) | 1,5 (~ 0,01 % tal-allokazzjonijiet) | 4 (0,02% tal-allokazzjonijiet) | 25[16] | Nefqa totali | 7769 | 10332 | 1,452,5 (~1,13% tal-allokazzjonijiet) | 1,807 (~1,27% tal-allokazzjonijiet) | 180,8 (0,13 % tal-allokazzjonijiet) | 478 (0,34% tal-allokazzjonijiet) | 825 | Dħul totali (Riżorsi proprji tradizzjonali)[17] | 5204 | 4744 | 357(~1,84 % tal-ammont totali ta' RPT miġbura (gross) għall-2009) | 393 (~1,88 tal-ammont totali ta' RPT miġbura (gross) għall-2010) | 103(~0,53% tal-ammont totali ta' RPT miġbura (gross) għall-2009) | 139(~0,67tal-ammont totali ta' RPT miġbura (gross) għall-2010) | 180 | Dħul Riżorsi proprji tradizzjonali (TOR) Aktar minn 97% tal-ammonti kollha ta’ TOR stabbiliti jinġabru mingħajr ebda problema partikolari. Fl-2010, l-għadd ta’ każijiet ta’ irregolaritajiet (inklużi s-suspetti ta’ frodi) ikkomunikati lill-Kummissjoni huwa aktar baxx mis-sena ta’ qabel, filwaqt li l-ammont irregolari rrappurtat huwa ogħla (ara t-Tabella 1). Id-Dokument ta’ Ħidma tal-Persunal tal-Kummissjoni Evalwazzjoni Statistika tal-Irregolaritajiet huwa kompost minn analiżi dettaljata tal-irregolaritajiet irrappurtati u każijiet ta’ suspetti ta’ frodi f’dan il-qasam. Tabella 1: Irregolaritajiet, inklużi suspetti ta’ frodi, u ammonti irregolari relatati rrappurtati – 2006-2010 [pic] Il-proporzjon ta’ każijiet ikkwalifikati bħala suspetti ta’ frodi mill-Istati Membri baqa’ stabbli. Id-differenzi importanti fil-figuri kkomunikati mill-Istati Membri jissuġġerixxu bil-qawwa kollha li l-klassifikazzjoni tal-irregolaritajiet u l-frodi fid-database OWNRES għadha mhijiex affidabbli għal kollox minħabba l-interpretazzjonijiet differenti tad-definizzjonijiet rilevanti. Kif issemma diġà, ser jitħejja dokument ta’ ħidma dwar il-prattikalitajiet tal-komunikazzjoni tal-irregolaritajiet mis-servizzi tal-Kummissjoni. Tabella 2: Każijiet ta’ suspetti ta’ frodi u ammonti relatati rrappurtati – 2006-2010 [pic] Id-differenzi fost l-Istati Membri jidhru wkoll meta jiġu analizzati l-ammonti irregolari stabbiliti u stmati li ġew irrappurtati fl-2010. Hemm bosta fatturi li jistgħu jinfluwenzaw dawk id-differenzi, inkluż it-tip ta’ traffiku u kummerċ, il-livell ta’ konformità tal-operaturi ekonomiċi, u l-lokazzjoni ġeografika. Dawn il-figuri jistgħu jvarjaw ukoll b’mod sinifikanti minn sena għal sena. Każijiet ta’ frodi individwali akbar li jinstabu f’xi sena partikolari jista’ jkollhom impatt konsiderevoli fuq il-figuri annwali, speċjalment fl-Istati Membri b’sehem iżgħar ta’ ġbir tat-TOR. Fattur varjabbli ieħor huwa l-effettività li biha jitwaqqfu l-istrateġiji ta’ kontroll doganali tal-Istati Membri sabiex il-mira tkun fuq l-importazzjonijiet b’riskju għoli u jinstabu l-frodi u l-irregolaritajiet relatati mat-TOR[18]. Fis-snin riċenti, il-Kummissjoni għamlet enfasi speċjali fuq l-istrateġiji ta’ kontroll doganali tal-Istati Membri fl-ispezzjonijiet tat-TOR tagħha. Il-Kummissjoni qiegħda timmonitorja mill-qrib l-azzjoni tal-Istati Membri b’reazzjoni għall-osservazzjonijiet li jsiru matul l-ispezzjonijiet tal-Kummissjoni[19]. Segwitu: Il-mira tal-istrateġiji ta’ kontroll doganali tal-Istati Membri għandha tkomplu tkun fuq l-importazzjonijiet b’riskju għoli, biex b’hekk tkompli titjieb ir-rata ta’ sejba ta’ irregolaritajiet u ta’ każijiet ta’ suspetti ta’ frodi fil-qasam tat-TOR . VAT Fil-qasam tat-tassazzjoni, l-Istati Membri jeħtieġ li jimmonitorjaw u jirrispondu għax-xejriet ta’ frodi eżistenti u dawk ġodda. Dan jinvolvi kunsiderazzjonijiet legali u operazzjonali, bħall-kooperazzjoni amministrattiva u l-iskambji ta’ informazzjoni, il-politiki ta’ konformità, l-analiżi tar-riskji u l-istrateġiji ta’ kontroll għat-tipi kollha ta’ taxxi, kif ukoll il- fraud-proofing tal-leġiżlazzjoni. Il-Kummissjoni pprovdiet lill-Istati Membri bil-qafas legali li jeħtieġu sabiex itejbu l-kooperazzjoni fuq il-VAT. Dan ikkostitwixxa wkoll il-bażi legali għat-twaqqif tal-EUROFISC, li huwa netwerk operazzjonali għal skambji rapidi u mmirati ta’ informazzjoni bejn l-Istati Membri kollha fuq każijiet ta’ frodi, b’mod partikolari l-frodi “karużell” tal-VAT. Esperti mill-Istati Membri jikkooperaw f’oqsma speċifiċi, joħorġu twissijiet bikrija dwar każijiet ta’ frodi potenzjali u jikkoordinaw l-attivitajiet nazzjonali. Minn Jannar 2013, l-awtoritajiet tal-Istati Membri ser ikollhom aċċess awtomatizzat għal ċerta dejta miżmuma minn Stati Membri oħrajn, biex b’hekk ikompli jitħaffef l-iskambju ta’ informazzjoni. Fl-aħħarnett, il-Kummissjoni ssuġġeriet li għandu jiġi żviluppat approċċ ġdid, li jkun ibbażat b’mod partikolari fuq konformità volontarja, valutazzjoni tar-riskji u monitoraġġ, bil-għan li jitnaqqas l-involviment tal-Awtoritajiet tat-Taxxa u jitħaffef il-piż amministrattiv fuq in-negozju. Il-Green Paper dwar il-futur tal-VAT tipprovdi opportunità tajba sabiex jingħata impetu ġdid għal din ir-riflessjoni, billi tiġbor il-kontribut fuq miżuri konkreti potenzjali.[20] Infiq Infiq agrikolu Fil-qasam tal-agrikoltura, l-għadd ta’ każijiet ta’ irregolaritajiet irrappurtati u l-ammonti affettwati, relattivi għall-ammonti totali minfuqa, ivarjaw sostanzjalment kemm bejn kif ukoll fi ħdan l-Istati Membri. Matul is-sena li għaddiet, il-Kummissjoni talbet lill-Finlandja, lill-Awstrija u lill-Pajjiżi l-Baxxi biex itejbu r-rappurtaġġ tal-konformità. Dawk l-Istati Membri kkonfermaw l-impenn tagħhom li jirrapportaw l-irregolaritajiet u l-isforzi tagħhom li jottimizzaw il-proċess tar-rappurtaġġ. Kull tliet xhur, il-Kummissjoni (OLAF) twettaq kontrolli ta’ kwalità u tipprovdi lill-Istati Membri b’feedback dwar il-kwalità tar-rappurtar u d-dejta nieqsa. Il-Kummissjoni tibqa’ f’kuntatt mill-qrib mal-uffiċjali ta’ kollegament maħtura tal-Istati Membri għas-settur agrikolu sabiex l-Istati Membri jiġu pprovduti bl-appoġġ meħtieġ u sabiex dawn jinżammu aġġornati dwar l-aħħar xejriet u żviluppi. In-numru rrappurtat ta’ każijiet ta’ irregolaritajiet u suspetti ta’ frodi żdied, l-istess kif għamel l-impatt finanzjarju relatat. L-impatt finanzjarju tal-frodi ssuspettat żdied minn EUR 13-il miljun fl-2009 għal EUR 69 miljun fl-2010. Iż-żieda fil-każijiet ta’ suspetti ta’ frodi fl-2010 (ara t-Tabella 4 hawn taħt) tista’ tiġi spjegata mir-rappurtar aħjar permezz tas-sistema ta’ rappurtar tal-IMS u l-fatt li l-Istati Membri tal-UE-10 u tal-UE-2 bdew jirrapportaw għal dan is-settur. Tabella 3: Irregolaritajiet, inklużi suspetti ta’ frodi, u l-ammonti irregolari relatati rrappurtati għas-snin 2006-2010 [pic] Fl-2010, l-Italja u l-Istati Membri tal-UE-12 ikkwalifikaw aktar minn 90% tal-każijiet irrappurtati bħala "suspetti ta’ frodi". Ċerti Stati Membri li jagħmlu nfiq kbir, bħal Franza, il-Ġermanja, Spanja u r-Renju Unit qegħdin ikomplu jirrapportaw numru baxx ħafna ta’ każijiet ta’ suspetti ta’ frodi. Franza ma kklassifikat ebda mill-każijiet tagħha tal-2010 bħala suspetti ta’ frodi. Dan iqajjem il-mistoqsija dwar jekk ir-rappurtar ta’ numru baxx ta’ każijiet ta’ suspetti ta’ frodi huwiex dovut għan-nuqqas ta’ rispett tal-prinċipji tar-rappurtar jew għall-abbiltà tas-sistemi ta’ kontroll fis-seħħ biex isibu każijiet ta’ frodi fl-Istati Membri. Tabella 4: Każijiet ta’ suspetti ta’ frodi u l-ammonti relatati rrappurtati 2006-2010 [pic] Id-Dokument ta’ Ħidma tal-Persunal tal-Kummissjoni Evalwazzjoni Statistika tal-Irregolaritajiet jinkludi analiżi dettaljata tal-irregolaritajiet irrappurtati fir-rigward tas-sena finanzjarja li għaliha jappartjenu. F’dan id-dokument tingħata attenzjoni speċjali lis-snin finanzjarji 2004-2005, li huma meqjusa bħala “finalizzati”, li jfisser li l-pjanijiet ta’ awditjar tlestew, il-proċeduri ta’ rkupru nbdew u l-irregolaritajiet ġew irrappurtati. Segwitu: Fran za, il-Ġermanja, Spanja u r-Renju Unit huma mistiedna jispjegaw in-numru baxx ta’ każijiet irrappurtati ta’ suspetti ta’ frodi, u jirrappurtaw dwar il-mod li bih is-sistemi ta’ kontroll jiġu adattati għall-oqsma fil-mira b’riskju ogħla ta’ frodi u irregolaritajiet. Il-Finlandja, il-Pajjiżi l-Baxxi u l-Polonja għandhom jirrappurtaw b’mod aktar konsistenti, b’mod partikolari fir-rigward tad-dejta personali dwar individwi li kkommettew irregolaritajiet u frodi. B’mod ġenerali, l-Istati Membri għandhom ikomplu jtejbu l-kwalità tar-rappurtar, minħabba li fl-2010 l-Istati Membri għamlu pass lura fir-rigward tar-rappurtar fil-ħin tal-irregolaritajiet. Il-Politika ta’ Koeżjoni L-irregolaritajiet irrappurtati li jaffettwaw il-Politika ta’ Koeżjoni jirrappreżentaw l-akbar sehem tal-irregolaritajiet irrappurtati kollha relatati mal-parti tal-infiq tal-baġit tal-UE (madwar 70% tal-każijiet irrappurtati fl-2010). Fl-2010, kienet ikkonfermata t-tendenza dejjem tiżdied dwar l-irregolaritajiet irrappurtati u l-ammonti irregolari diġà innotata fis-sena ta’ qabel (ara t-Tabella 5). Hemm bosta raġunijiet li jistgħu jispjegaw din iż-żieda, iżda dawk l-aktar sinifikanti huma relatati maż-żieda fl-attivitajiet ta’ kontroll marbuta mal-għeluq tal-perjodu ta’ pprogrammar 2000-2006, l-implimentazzjoni sħiħa tal-programmi tal-perjodu ta’ pprogrammar 2007-2013 u l-introduzzjoni tal-IMS. L-analiżi dettaljata tal-metodi għas-sejba tal-irregolaritajiet tissuġġerixxi li s-sistemi ta’ kontroll issa qegħdin jiffunzjonaw b’mod aktar effettiv. L-analiżi ta’ dawk il-kategoriji ta’ irregolarità li huma rrappurtati l-aktar turi li l-irregolarità hija identifikata l-aktar ta’ spiss fil-fażi ta’ implimentazzjoni taċ-ċiklu tal-proġett. Madankollu, l-akbar impatt f’termini ta’ valur (impatt finanzjarju) jidher fil-fażi tal-għażla jew tal-akkwist. L-analiżi tikkonferma l-ħtieġa għal reviżjoni tar-regoli tal-UE dwar l-akkwist pubbliku sabiex tiżdied iċ-ċarezza u jitjiebu l-kundizzjonijiet għall-implimentazzjoni.[21] Tabella 5: Irregolaritajiet, inklużi suspetti ta’ frodi, u l-ammonti irregolari relatati rrappurtati għas-snin 2006-2010 [pic] F’termini tal-każijiet irrappurtati ta’ suspetti ta’ frodi, it-tendenza enfasizzata fis-snin ta’ qabel hija kkonfermata, bl-Italja, il-Ġermanja u l-Polonja jirrappurtaw il-maġġoranza tal-każijiet. Il-Ġermanja hija l-aktar Stat Membru li kiseb suċċess fit-tlestija tal-proċeduri biex jiġi stabbilit li jkun hemm frodi fir-rigward tal-perjodu ta’ pprogrammar 2000-2006, segwita mill-Polonja u l-Italja. Tabella 6: Każijiet ta’ suspetti ta’ frodi u l-ammonti relatati rrappurtati għas-snin 2006-2010 [pic] Il-pajjiżi li ġejjin ma rrappurtaw ebda każ bħal dan fl-2010: id-Danimarka, Franza, Malta, il-Pajjiżi l-Baxxi, l-Isvezja u s-Slovenja. Dan juri li l-klassifikazzjoni tal-irregolaritajiet u l-każijiet ta’ suspetti ta’ frodi fl-IMS għadha mhijiex affidabbli għal kollox. L-Istrument Finanzjarju għall-Gwida tas-Sajd (FIFG)[22] wera l-ogħla rata ta’ frodi fuq il-bażi tar-rapporti li ġew irċevuti fl-2010. Id-Dokument ta’ Ħidma tal-Persunal tal-Kummissjoni Evalwazzjoni Statistika tal-Irregolaritajiet fih analiżi dettaljata tal-irregolaritajiet u l-każijiet ta’ suspetti ta’ frodi rrappurtati f’dan il-qasam. Segwitu Il-Kummissjoni tappoġġja lil Spanja u Franza fl-isforzi tagħhom biex ilestu l-implimentazzjoni tal-IMS sal-aħħar tal-2011 u tistieden lill-Irlanda biex timplimenta s-sistema b’mod sħiħ. Il-Kummissjoni ser tanalizza s-sistemi ta’ kontroll kontra l-frodi implimentati mill-Istati Membri fil-qasam tal-politika ta’ koeżjoni. F’Lulju 2011 intbagħat kwestjonarju relatat ma’ dan is-suġġett lill-Istati Membri. Ir-riżultati ser jiġu ppubblikati fl-2012 mar-rapport annwali li jmiss dwar il-protezzjoni tal-interessi finanzjarji tal-UE. Fondi ta’ qabel l-adeżjoni Każijiet irrappurtati ta’ irregolaritajiet u frodi Fil-qasam tal-għajnuna ta’ qabel l-adeżjoni, fl-2010 nkiseb progress konsiderevoli fl-implimentazzjoni tar-rappurtar permezz tal-IMS. Il-maġġoranza tal-Istati Membri li fil-passat ibbenifikaw mill-għajnuna ta’ qabel l-adeżjoni issa għandhom il-possibbiltà li jippreżentaw rapporti dwar irregolaritajiet permezz ta’ din is-sistema ta’ rappurtar. Il-kwalità tal-komunikazzjonijiet dwar l-irregolaritajiet irċevuti hija sodisfaċenti, f’termini tal-kompletezza u l-konformità. L-għadd ta’ irregolaritajiet irrappurtati u l-volum finanzjarju relatat naqsu b’mod sostanzjali fir-rigward tas-sena 2009 għal ħafna mill-fondi. L-eċċezzjoni hija PHARE, li għaliha l-għadd ta’ irregolaritajiet irrappurtati baqa’ stabbli, għalkemm il-volum finanzjarju naqas. Dan jidher li huwa dovut għat-tneħħija gradwali tal-Istati Membri tal-UE-10 u tal-UE-2 mill-fażi ta’ għajnuna ta’ qabel l-adeżjoni. Tabella 7: Irregolaritajiet, inklużi suspetti ta’ frodi, u l-ammonti irregolari relatati rrappurtati għas-snin 2006-2010 [pic] Il-maġġoranza tal-każijiet irrappurtati ġodda huma, bħal fl-2009, relatati mal-fond SAPARD fir-Rumanija u fil-Bulgarija. Madankollu, kien ikkonfermat żvilupp importanti fil-Bulgarija, fejn l-irregolaritajiet u l-każijiet ta’ suspetti ta’ frodi issa huma prinċipalment misjuba mis-servizzi nazzjonali. Is-sitwazzjoni fir-Rumanija hija differenti, bi proporzjon kbir ta’ irregolaritajiet u każijiet ta’ suspetti ta’ frodi jinstabu wara spezzjonijiet mis-servizzi tal-UE jew imwettqa fuq it-talba tagħhom. Id-Dokument ta’ Ħidma tal-Persunal tal-Kummissjoni Evalwazzjoni Statistika tal-Irregolaritajiet jinkludi analiżi dettaljata tal-irregolaritajiet u l-każijiet ta’ suspetti ta’ frodi rrappurtati f’dan il-qasam. Tabella 8: Każijiet ta’ suspetti ta’ frodi u l-ammonti relatati rrappurtati għas-snin 2006-2010 [pic] Segwitu : Il-Kummissjoni ser tkompli tappoġġja lill-Pajjiżi Benefiċjarji ġodda (it-Turkija, il-Kroazja, l-FYROM u l-Montenegro) fl-isforzi tagħhom li jimplimentaw l-IMS għal rappurtar ta’ kwalità aħjar. Infiq ġestit direttament mill-Kummissjoni Dan il-punt jikkonċerna d-dejta dwar l-ordnijiet ta’ rkupru[23] maħruġa mis-servizzi tal-Kummissjoni fir-rigward tal-infiq ġestit direttament taħt ‘ġestjoni diretta ċentralizzata’.[24] Id-dejta dwar l-ordni ta’ rkupru tissuġġerixxi li minkejja żieda fil-proporzjon tal-infiq ġestit direttament sussegwentement soġġett għall-ordnijiet ta’ rkupru, ir-rata ta’ irregolarità identifikata tibqa’ baxxa (0,17% fl-2009 għal 0,27% fl-2010). Kienu biss 2,1% tal-ordnijiet ta' rkupru maħruġa li ġew ikkwalifikati mis-servizzi tal-Kummissjoni bħala frodi ssuspettat (bejn wieħed u ieħor 0,02% tal-allokazzjonijiet). IRKUPRU TAL-AMMONTI IRREGOLARI FL-2010 Id-dejta f’dan il-kapitolu hija bbażata fuq in-notifiki tal-każijiet ta’ irregolaritajiet mill-Istati Membri, u tiffoka fuq ir-riżultati tal-azzjonijiet meħuda mill-awtoritajiet nazzjonali sabiex jirkupraw l-ammonti indebitament imħallsa lill-benefiċjarji (jiġifieri l-operaturi ekonomiċi). L-analiżi teskludi l-irkupri kollha ta’ inqas minn EUR 10 000, bl-eċċezzjoni tas-settur tal-agrikoltura, li ċ-ċifri tal-irkupru tiegħu jirrigwardaw l-ammonti pendenti kollha. Għalhekk, ir-rapport preżenti huwa differenti fl-ambitu minn dawk id-dokumenti l-oħrajn tal-Kummissjoni li jittrattaw l-irkupri magħmula mill-Kummissjoni mill-Istati Membri, pereżempju permezz ta’ korrezzjonijiet finanzjarji jew il-proċeduri tal-approvazzjoni tal-kontijiet[25]. Huwa importanti li wieħed jinnota li r-rati ta' rkupru mhumiex komparabbli bejn is-setturi minħabba l-qafas regolatorju u l-mekkaniżmi ta' rkupru differenti applikati (kif spjegat fit-Tabella 2). Minbarra dan, ċerti mekkaniżmi introdotti sabiex jgħaġġlu l-proċess tal-irkupru ġew applikati għal perjodi ta' żmien iqsar (jiġifieri għas-settur agrikolu). Tabella 2: Rati ta' rkupru skont is-settur – 2009 – 2010 SETTUR TAL-BAĠIT | KUNTEST | RATA TA' RKUPRU | 2009 | 2010 | RPT | Billi l-irkupru għadu jinsab għaddej, ir-rata globali tal-irkupru qiegħda tinbidel kontinwament. F'dan il-mument, ir-rata ta' rkupru globali għas-snin kollha (1989-2010) hija ta' 47%. | 50% | 46% | Agrikoltura | Iċ-ċifri indikati f'din il-kolonna huma rrappurtati direttament mill-Istati Membri lill-Kummissjoni (DĠ AGRI) u huma kkalkulati bis fuq il-bażi tal-ammonti effettivament irkuprati mingħand il-benefiċjarji finali fil-każijiet maqbuda sa mill-introduzzjoni tal-mekkaniżmu l-ġdid tal-approvazzjoni (2007) u jinkludu wkoll l-irkupri ta' anqas minn EUR 10 000. | 39% | 42% | Politika ta' Koeżjoni | Iċ-ċifri indikati f'din il-kolonna huma bbażati fuq ir-rappurtar tal-Istati Membri direttament lill-OLAF permezz tal-IMS[26]. Ir-rati jirreferu għall-perjodu ta' pprogrammar 2000-2006 (għeluq tal-programmi li jibda fl-2010) u jqisu wkoll il-ħlasijiet irregolari li l-Istati Membri eskludewhom mill-finanzjament tal-UE (irtirar), mingħajr ma neċessarjament irkuprawhom mingħand il-benefiċjarji. | 53% | 67% | Fondi ta' qabel l-adeżjoni | Iċ-ċifri f'din il-kolonna huma rrappurtati mill-Istati Membri direttament lill-OLAF permezz tal-IMS u jirreferu għall-irkupri mingħand il-benefiċjarji finali. Il-perjodu ta' pprogrammar huwa l-2002-2006 (il-programmi ngħalqu fl-2010) | 27% | 30% | Nefqa diretta | Ir-rata ta' rkupru hija kkalkulata fuq bażi annwali | 56% | 59% | Riżorsi proprji tradizzjonali Għar-Riżorsi Proprji Tradizzjonali, l-Istati Membri huma obbligati li jirkupraw l-ammonti stabbiliti li huma jirreġistraw fid-database OWNRES. L-ammont stabbilit li jrid jiġi rkuprat wara l-irregolaritajiet misjuba fl-2010 huwa ta’ EUR 393 miljun (bejn wieħed u ieħor 1,88% tal-ammont totali gross ta' RPT miġbura għall-2010). Diġà ġie rkuprat ammont ta’ EUR 180 miljun mill-Istati Membri. Ir-rata ta’ rkupru għall-2010 fiż-żmien tal-pubblikazzjoni hija ta’ 46%. L-azzjoni ta’ rkupru tal-Istati Membri fil-qasam tat-TOR tiġi mmonitorjata permezz ta’ spezzjonijiet tat-TOR u permezz tal-proċedura li biha l-ammonti kollha li jaqbżu l-EUR 50 000 li finalment huma irrekoverabbli jiġu rrappurtati lill-Kummissjoni. L-Istati Membri jinżammu finanzjarjament responsabbli għat-telf tat-TOR li jiżviluppa minħabba n-nuqqasijiet osservati fl-azzjoni ta’ rkupru tagħhom. L-agrikoltura Fil-qasam tal-agrikoltura, l-Istati Membri rkupraw EUR 175 miljun matul is-sena finanzjarja 2010. Mekkaniżmu ta’ approvazzjoni (ir-regola “50/50”, introdotta permezz tar-Regolament (KE) Nru 1290/2005)[27] jipprovdi inċentiv qawwi għall-Istati Membri biex jirkupraw il-ħlasijiet mhux dovuti mill-benefiċjarji mill-aktar fis possibbli. Bħala riżultat, sal-aħħar tas-sena finanzjarja 2010, 42% tad-djun fil-Fond Agrikolu Ewropew ta’ Garanzija (EAGF) mill-2007 ’il quddiem diġà kienu rkuprati mill-Istati Membri. Madankollu, l-ammont akkumulat pendenti li għadu jrid jiġi rkuprat mill-benefiċjarji minn awtoritajiet nazzjonali fl-aħħar tas-sena finanzjarja 2010 kien ta’ EUR 1.2 biljun[28], li madwar EUR 0,3 biljun minnhom diġà tħallsu lill-Baġit tal-UE mill-Istati Membri skont ir-regola 50/50. Matul is-snin 2008-2010, il-Kummissjoni vverifikat il-mekkaniżmu ta’ approvazzjoni ġdid permezz ta’ kontrolli fuq il-post fuq l-awtoritajiet nazzjonali responsabbli għal 16-il aġenzija tal-pagamenti fi 12-il Stat Membru, u li jkopri 89% tad-dejn pendenti totali fl-aħħar tas-sena finanzjarja 2010. B’mod ġenerali, l-awtoritajiet nazzjonali għandhom proċeduri adegwati għall-irkupru. In-nuqqasijiet li jinstabu matul dawn il-kontrolli qegħdin jiġu segwiti fil-kuntest tal-proċeduri ta’ approvazzjoni tal-konformità. Il-politika ta’ koeżjoni Il-politika ta’ koeżjoni turi l-ogħla rata ta’ rkupru fil-qasam tal-infiq fl-2010 (aktar minn 60%). Il-politika ta’ koeżjoni hija bbażata fuq programmi multi-annwali, bil-konsegwenza li xi proċeduri ta’ rkupru jiġu mdewma sal-aħħar tal-perjodu tal-ipprogrammar. Fl-aħħar taċ-ċiklu ta’ pprogrammar 1994-99 inqalgħu diffikultajiet sostanzjali. Tabilħaqq, il-proċeduri relatati ma’ terz tal-impatt finanzjarju tal-irregolaritajiet irrappurtati mill-Istati Membri fir-rigward ta’ dak il-perjodu għadhom mhumiex kompluti (kontribuzzjoni tal-UE, EUR 0.5 biljun). Is-servizzi tal-Kummissjoni qegħdin iwettqu proċeduri ta’ rikonċiljazzjoni bil-għan li jagħlqu dawn il-każijiet[29]. Ir-rata ta’ rkupru għaċ-ċiklu ta’ pprogrammar 1994-1999 bħalissa hija ta’ 67%. Is-suċċess tal-proċeduri mtejba implimentati għall-perjodu ta’ pprogrammar 2000-2006 jidher mill-fatt li, sena biss wara l-preżentazzjoni tad-dokumentazzjoni tal-għeluq mill-Istati Membri lill-Kummissjoni, 70% tal-ammont ta’ EUR 2.9 biljun tal-kontribuzzjoni tal-UE indebitament imħallsa kienu rkuprati (jew irtirati mill-pretensjonijiet tal-infiq).[30] L-Ungerija, ir-Repubblika Ċeka u s-Slovenja għandhom rati ta’ rkupru ta’ madwar 20% jew inqas. Dawn l-Istati Membri huma mistiedna jispjegaw ir-raġunijiet u jżidu l-isforzi tagħhom. Fondi ta’ qabel l-adeżjoni L-analiżi tal-irkupri matul il-perjodu ta’ pprogrammar 2002-2006 tikkonferma l-ħtieġa għal titjib f’dan il-qasam. Il-fondi ta’ qabel l-adeżjoni juru l-aktar rati baxxi ta’ rkupru għall-infiq. Ir-rata ta’ rkupru għas-sena 2010 hija ta’ 10%, li hija ferm inqas minn dik fis-sena ta’ qabel (27%). Anki li kieku jiġu kkunsidrati l-irkupri għas-snin ta’ qabel, ir-rata ta’ rkupru xorta tibqa’ baxxa (madwar 30% akkumulati għas-snin 2002-2006) u hija partikolarment baxxa għall-Bulgarija, it-Turkija, il-Litwanja, il-Latvja u s-Slovenja. F’każijiet ta’ suspetti ta’ frodi, il-proċeduri qegħdin jieħdu saħansitra aktar fit-tul u jsiru aktar kumplessi, kif muri mir-rata ta’ rkupru aktar baxxa (medja ta’ 14% akkumulati għall-istess perjodu). Minbarra t-tul tal-proċeduri marbuta ma' każijiet issuspettati ta' frodi, spjegazzjoni oħra għar-rati baxxi tista’ tkun in-nuqqas mill-Pajjiżi Benefiċjarji li jaġġornaw l-informazzjoni ta’ rkupru dwar l-irregolaritajiet. Il-Pajjiżi Benefiċjarji huma mistiedna jispjegaw ir-raġunijiet għar-rati baxxi ta’ rkupru, sabiex itejbu l-prestazzjonijiet ta’ rkupru tagħhom u sabiex jaġġornaw l-informazzjoni nieqsa dwar il-proċeduri ta’ rkupru kompleti. Infiq ġestit direttament mill-Kummissjoni Għall-ordnijiet ta’ rkupru maħruġa fl-2010, kien irreġistrat irkupru sħiħ jew parzjali kważi fis-791 każ kollha, li jirrappreżenta ammont ta’ kważi EUR 25 miljun. B’mod ġenerali, ir-rata ta’ rkupru żdiedet għal 58,5%, u r-rata ta’ rkupru wara l-każijiet ta’ suspetti ta’ frodi hija għolja (82,4%). Il-Kummissjoni ser tkompli bil-proċeduri ta’ rkupru. RIżULTATI TAL-KWESTJONARJU DWAR IL-KOOPERAZZJONI MAL-ISTATI MEMBRI RIGWARD IR-RISKJU TA’ FINANZJAMENT DOPPJU TAL-PROġETTI FIL-QASAM TAL-POLITIKA TA’ KOEżJONI Kull sena, il-Kummissjoni u l-Istati Membri jagħżlu suġġett speċjali li jiġi żviluppat fir-rapport, fuq il-bażi tat-tweġibiet għal kwestjonarju indirizzat lill-Istati Membri. Is-suġġett speċjali ta’ din is-sena jkopri r-riskju ta’ finanzjament doppju tal-proġetti fil-qasam tal-politika ta’ koeżjoni. Għat-tweġibiet kompleti tal-Istati Membri għall-kwestjonarju u analiżi aktar profonda tal-prattiki nazzjonali, ara d-Dokument ta’ Ħidma tal-Persunal tal-Kummissjoni għal dan ir-rapport L-Implimentazzjoni tal-Artikolu 325 mill-Istati Membri fl-2010 . Qafas legali nazzjonali L-Istati Membri kollha kkonfermaw li l-finanzjament tal-istess spejjeż minn żewġ sorsi jew aktar differenti mhuwiex permess. Il-projbizzjoni ta’ “finanzjament doppju” hija definita b’mod suffiċjenti fi ħdan il-qafas legali nazzjonali tagħhom u regolamenti nazzjonali oħrajn. Fejn isibu każijiet ta’ finanzjament doppju tal-proġetti, l-Istati Membri japplikaw is-sanzjonijiet amministrattivi u kriminali, jirkupraw il-fondi tal-UE u jipprosegwixxu lill-benefiċjarji. Il-maġġoranza tal-Istati Membri[31] jagħmlu użu mill-indikaturi tar-riskju ta’ finanzjament doppju. L-Istati Membri ġeneralment jippromwovu l-prevenzjoni mtejba billi jestendu l-analiżi tar-riskji, fid-dawl tar-rakkomandazzjonijiet mill-Kummissjoni u permezz tal-iskambju ta’ informazzjoni dwar il-benefiċjarji permezz ta’ databases komuni. Skambju ta’ informazzjoni L-Istati Membri kollha rrappurtaw dwar l-iskambju ta’ informazzjoni regolari u l-kooperazzjoni operattiva bejn l-awtoritajiet nazzjonali sabiex jevitaw u jnaqqsu r-riskju ta’ finanzjament doppju tal-proġetti. L-identifikazzjoni tat-tentattivi ta’ finanzjament doppju tibda fl-istadju tal-applikazzjoni u tal-awtorizzazzjoni. L-awtoritajiet li jamministraw l-użu tal-fondi tal-UE fil-livell nazzjonali, reġjonali u lokali jistgħu jużaw id-databases li jkollhom informazzjoni ġenerali u finanzjarja dwar il-proġetti kofinanzjati mill-UE u mill-benefiċjarji. L-informazzjoni tista’ tinkiseb ukoll minn awtoritajiet oħrajn, bħall-pulizija u s-servizz tal-prosekuzzjoni. Xi informazzjoni hija disponibbli wkoll għall-pubbliku. Il-maġġoranza[32] tal-Istati Membri żviluppaw ukoll għodod elettroniċi oħrajn għall-ġbir u l-analiżi tad-dejta dwar il-proġetti kofinanzjati tal-UE, li jistgħu jiġu kkombinati ma’ riżorsi ta’ dejta esterni (pereżempju, siti tal-internet pubbliċi, databases pubbliċi). Matul il-fażijiet tal-pubblikazzjoni, l-għoti u l-implimentazzjoni tal-kuntratti tal-proġetti, l-informazzjoni tiġi trażmessa bejn l-awtoritajiet nazzjonali differenti u tiġi skambjata mal-Kummissjoni Ewropea permezz tal-gruppi ta’ ħidma u s-sistemi ta’ informazzjoni. L-użu tad-Database Ċentrali tal-Esklużjoni (CED) mill-Istati Membri skont l-Artikolu 95 tar-Regolament Finanzjarju għadu limitat ħafna. Xi Stati Membri[33] jużaw id-databases nazzjonali tal-esklużjoni. L-aktar raġuni komuni għall-esklużjoni mill-parteċipazzjoni fil-proċeduri ta’ akkwist kienet in-nuqqas ta’ benefiċjarju li jħallas il-kontribuzzjonijiet soċjali jew it-taxxi[34]. Konklużjonijiet tal-kwestjonarju: Il-kontribuzzjonijiet tal-Istati Membri għar-rapport jindikaw li dawn għandhom miżuri fis-seħħ li għandhom jipprevjenu l-finanzjament doppju. Dawn il-miżuri jinkludu dispożizzjonijiet legali, analiżi tar-riskji, proċeduri amministrattivi u kooperazzjoni bejn l-awtoritajiet nazzjonali, skambju ta’ informazzjoni u l-użu ta’ għodod elettroniċi. Madankollu, hemm bżonn ta’ aktar progress fuq l-identifikazzjoni tar-riskji. L-Istati Membri kollha huma mitluba jibdew jużaw is-CED. POLITIKI KONTRA L-FRODI L-implimentazzjoni ta’ inizjattivi tal-politika kontra l-frodi fl-2010 Il-programm Hercule II Il-programm Hercule II huwa l-istrument finanzjarju ġestit mill-Kummissjoni (OLAF) fil-qasam tal-protezzjoni tal-interessi finanzjarji tal-UE u l-prevenzjoni ta’ attivitajiet kriminali relatati, inkluż il-kuntrabandu tas-sigarretti. L-evalwazzjoni ta’ nofs it-terminu tal-programm Hercule II ikkonfermat il-valur ta’ din in-nefqa.[35] Huwa rrakkomandat li s-suċċessur għall-programm Hercule II għandu jkompli jtejjeb it-tagħmir tekniku fl-Istati Membri, jiffinanzja l-aċċess għad-databases essenzjali għall-investigazzjonijiet mill-awtoritajiet tal-Istati Membri u l-OLAF, u jiġġieled il-kuntrabandu u l-falsifikazzjoni tas-sigarretti b’konformità mal-ftehimiet legalment vinkolanti mal-manifatturi tat-tabakk. Id-dwana Il-Kummissjoni żviluppat għadd ta’ għodod tal-IT sabiex tiffaċilita l-valutazzjoni tar-riskji u s-sejba ta’ irregolaritajiet u frodi fil-qasam tad-Dwana (skambju ta’ informazzjoni, sistemi ta’ kollaborazzjoni u databases). L-iżvilupp prinċipali fl-2010 kien l-introduzzjoni tal-"Mutual Assistance Broker" (MAB) li jipprovdi interface komuni mas-sistemi nazzjonali. Il-Kummissjoni twettaq operazzjonijiet doganali konġunti mal-Istati Membri.[36] Madwar 40 miljun sigarrett, 1,2 tunnellati ta’ tabakk tal-brim, 7 000 litru ta’ alkoħol u 8 miljun oġġett iffalsifikat ieħor inqabdu waqt operazzjoni doganali konġunta b’isem kodiċi "SIROCCO", li kienet ikkoordinata mill-OLAF f’Ġunju 2010. Din l-operazzjoni wasslet ukoll għall-arrest ta’ tliet traffikanti suspettati tas-sigarretti.[37] Fl-aħħar tal-2010, l-Unjoni nediet mill-ġdid il-kooperazzjoni doganali maċ-Ċina u r-Russja. Ġie approvat Qafas Strateġiku għall-Kooperazzjoni Doganali maż-żewġ pajjiżi. Fid-dawl tal-interess reċiproku fl-integrazzjoni ekonomika, il-modernizzazzjoni doganali u l-konverġenza skont l-istandards internazzjonali, l-Oqfsa huma mibnija fuq il-bażi ta’ tliet prijoritajiet wiesgħa: 1) linji kummerċjali sikuri u fluwidi, 2) il-ġestjoni tar-riskji u l-ġlieda kontra l-frodi u 3) l-investiment fil-modernizzazzjoni doganali. Laqgħa tal-Grupp ta’ Ħidma bejn l-UE u r-Russja dwar Kwistjonijiet tal-Fruntieri Doganali, li saret fis-6 ta’ Mejju 2011, wasslet għal ftehim dwar azzjonijiet inizjali prattiċi għall-implimentazzjoni tal-Qafas Strateġiku, inkluż it-twaqqif ta’ Mekkaniżmu ta’ Twissija Bikrija għall-prevenzjoni tal-konġestjoni fil-fruntieri u l-ħolqien ta’ gruppi ta’ esperti konġunti biex jesploraw modi ta’ kooperazzjoni fuq oqsma speċifiċi. L-istat tar-ratifika tal-Konvenzjoni dwar il-protezzjoni tal-interessi finanzjarji tal-UE Malta rratifikat il-Konvenzjoni fl-20 ta’ Jannar 2011. Il-Kummissjoni ttenni l-istedina tagħha lir-Repubblika Ċeka biex tingħaqad mal-Istati Membri l-oħrajn kollha fir-ratifika tal-Konvenzjoni u tistieden lill-Estonja biex tirratifika l-Protokoll tad-29 ta’ Novembru 1996 dwar l-interpretazzjoni permezz ta’ deċiżjonijiet preliminari mill-Qorti tal-Ġustizzja tal-Komunitajiet Ewropej. Politika tal-Kummissjoni kontra l-frodi fil-kuntest tat-tkabbir Fl-2010, il-Kummissjoni kompliet tiżgura li l-politika kontra l-frodi kienet kompletament riflessa fin-negozjati tal-adeżjoni, b’mod partikolari mal-Kroazja u t-Turkija. Il-Kummissjoni mmonitorjat l-implimentazzjoni tal-Istrateġija Kroata Kontra l-Frodi għall-protezzjoni tal-interessi finanzjarji tal-UE għall-2010-2012 u l-Pjan ta’ Azzjoni tal-Kroazja, li ġie approvat f’Jannar 2010[38]. Rigward it-Turkija, l-isforzi tal-Kummissjoni fl-2010, bħal fis-snin ta’ qabel, iffokaw fuq analiżi u rappurtar imtejba tal-irregolaritajiet u t-tħejjija ta’ strateġija nazzjonali kontra l-frodi. Wara l-ħatra tal-Bord ta’ Spezzjoni tal-Prim Ministru (PMIB) Tork bħala punt ta’ kuntatt kontra l-frodi f’Diċembru 2009, ġew organizzati konsultazzjonijiet intensifikati mill-OLAF mat-Turkija fuq l-iżviluppi istituzzjonali u leġiżlattivi kontra l-frodi. Il-Kummissjoni kkofinanzjat il-Proġett tal-UE dwar l-Istabbiliment ta’ Unitajiet tal-Koordinazzjoni tal-Infurzar tal-Liġi Internazzjonali (ILECUs)[39] fil-pajjiżi kandidati tal-Balkani tal-Punent (il-Kroazja, l-FYROM, il-Montenegro) u fil-pajjiżi kandidati potenzjali (l-Albanija, il-Bosnja-Ħerzegovina, is-Serbja). Il-Kummissjoni tistenna kooperazzjoni intensifikata fil-qasam tal-protezzjoni tal-interessi finanzjarji tal-UE mill-Islanda u l-Montenegro li kisbu l-istatus ta’ pajjiżi kandidati fl-2011. Il-politika tal-Kummissjoni kontra l-frodi fil-qafas tal-politika Ewropea tal-Viċinat Is-Sħubija tal-Lvant tikkostitwixxi żvilupp ġdid tal-Politika Ewropea tal-Viċinat lejn l-Armenja, l-Azerbajġan, il-Belarus, il-Ġeorġja, ir-Repubblika tal-Moldova u l-Ukraina. Hija timmira lejn il-ħolqien tal-kundizzjonijiet meħtieġa sabiex jitħaffu l-assoċjazzjoni politika u l-integrazzjoni ekonomika ulterjuri bejn l-UE u l-pajjiżi msieħba. L-UE ilha tinnegozja l-Ftehimiet ta’ Assoċjazzjoni ġodda ma’ dawn il-pajjiżi taħt il-patroċinju tas-Sħubija tal-Lvant mill-2009 (ħlief mal-Belarus). Sabiex ikun hemm qafas legali b’saħħtu b’impenji ċari mill-pajjiżi msieħba bil-għan li tiġi żgurata ġestjoni finanzjarja soda tal-fondi li jirċievu mill-UE, il-Kummissjoni pproponiet dispożizzjonijiet ġodda ta’ kontroll u kontra l-frodi fit-Titoli tal-Kooperazzjoni Finanzjarja ta’ dawn il-ftehimiet. Fl-2010, wara l-għeluq tan-negozjati ta’ Titolu tal-Kooperazzjoni Finanzjarja mal-Ukraina fl-2009, il-Kummissjoni nnegozjat it-Titolu tal-Kooperazzjoni Finanzjarja mal-Moldova. Iż-żewġ Titoli jinkludu dawn id-dispożizzjonijiet ġodda ta’ kontroll u kontra l-frodi. Mill-1 ta’ Jannar 2011, in-negozjati qegħdin isiru mis-Servizz Ewropew għall-Azzjoni Esterna (EEAS) b’kooperazzjoni mill-qrib mal-Kummissjoni Ewropea. Il-Kummissjoni u l-EEAS sejrin jinsistu għal dawn id-dispożizzjonijiet fil-Ftehimiet il-ġodda mal-Armenja, l-Azerbajġan u l-Ġeorġja meta jibdew in-negozjati ma’ dawn il-pajjiżi dwar it-Titolu tal-Koperazzjoni Finanzjarja kmieni fl-2012. Il-ġlieda kontra l-Kummerċ Illeċitu ta’ Prodotti tat-Tabakk Sabiex jiġi miġġieled il-fenomenu tal-prodotti tat-tabakk iffalsifikati u ttraffikati b’kuntrabandu, fl-2010 ġew iffirmati żewġ ftehimiet ta’ kooperazzjoni bejn l-UE u 26 Stat Membru tal-UE[40] ma’ British American Tobacco u ma’ Imperial Tobacco Limited fl-2010. Qabel kienu ġew iffirmati ftehimiet ma’ Philip Morris International u Japan Tobacco International fl-2004 u fl-2007 rispettivament. Dawn il-ftehimiet legalment vinkolanti jipprovdu sett komprensiv ta’ miżuri maħsuba biex jillimitaw il-preżenza tal-prodotti ta’ dawn il-kumpaniji fis-suq tat-tabakk illeċitu[41] u huma konsistenti mad-dispożizzjonijiet kontra l-kuntrabandu tal-Konvenzjoni ta’ Qafas dwar il-Kontroll tat-Tabakk tal-Organizzazzjoni Dinjija tas-Saħħa (WHO FCTC); huma jappoġġjaw ukoll l-isforzi tal-UE sabiex tippromwovi Protokoll b’saħħtu għal dik il-Konvenzjoni dwar l-Eliminazzjoni tal-Kummerċ Illeċitu ta’ Prodotti tat-Tabakk. Il-WHO FCTC hija l-ewwel trattat innegozjat taħt l-awspiċji tal-Organizzazzjoni Dinjija tas-Saħħa. Hija kienet adottata mill-Assemblea Dinjija tas-Saħħa fl-2003 u daħlet fis-seħħ fi Frar tal-2005. Fl-ewwel laqgħa tal-Konferenza tal-Partijiet (COP) għall-Konvenzjoni ta’ Qafas tal-WHO dwar il-Kontroll tat-Tabakk (FCTC) f’Lulju tal-2007, is-COP stabbilixxiet Korp Intergovernattiv dwar in-Negozjati (INB) biex jinnegozja Protokoll dwar l-Eliminazzjoni tal-Kummerċ Illeċitu ta’ Prodotti tat-Tabakk fuq il-bażi tal-Artikolu 15 tal-FCTC. Il-Kummissjoni (OLAF) ikkoordinat il-pożizzjoni tal-UE u, flimkien mal-Presidenza tal-Kunsill, irrappreżentat lill-UE matul il-proċess tan-negozjati. Saru erba’ laqgħat tal-INB, bl-aktar waħda riċenti tkun fl-2010. Għalkemm sar xi progress, xorta waħda għad hemm bżonn ta’ aktar negozjati fuq ċerti elementi ewlenin tal-Protokoll. Il-laqgħa li jmiss tal-INB ser issir fl-2012. Il-Kummissjoni Ewropea tappoġġja bis-sħiħ il-konklużjoni ta’ Trattat dinji (il-Protokoll) dwar l-Eliminazzjoni tal-Kummerċ Illeċitu ta’ Prodotti tat-Tabakk li huwa konformi mar-responsabbiltà tal-Kummissjoni li tipproteġi l-interessi finanzjarji tal-UE, inkluż il-ġlieda kontra l-kuntrabandu u l-falsifikazzjoni tas-sigarretti. Inizjattivi ġodda tal-politika kontra l-frodi Ir-riforma tal-OLAF Il-Kummissjoni adottat proposta emendata li temenda r-Regolament (KE) Nru 1073/1999 u li tirrevoka r-Regolament 1074/1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF). Fit-tħejjija tal-proposta emendata, il-Kummissjoni ħadet kont tal-pożizzjonijiet espressi mill-Parlament Ewropew u l-Kunsill u tal-konklużjonijiet tad-dokument ta’ Riflessjoni tagħha[42] ppreżentat f’Lulju 2010, li ddeskriva s-soluzzjonijiet possibbli sabiex il-proċess leġiżlattiv attwali jkompli jitmexxa ’l quddiem. In-negozjati dwar il-proposta saru taħt il-Presidenza tal-Kunsill Ungeriż u qegħdin jitkomplew taħt il-Presidenza Pollakka. Il-Kummissjoni ser tgħin lil-leġiżlatur bil-għan li tinkiseb adozzjoni finali sal-aħħar tal-2011. Strateġija Multiannwali tal-Kummissjoni Kontra l-Frodi (CAFS) Fl-24 ta’ Ġunju 2011, il-Kummissjoni adottat Komunikazzjoni dwar Strateġija tal-Kummissjoni Kontra l-Frodi (CAFS).[43] L-istrateġija tipprovdi qafas għal protezzjoni aħjar tal-interessi finanzjarji tal-UE f’setturi ta’ politika differenti, billi tiffoka prinċipalment fuq il-prevenzjoni u s-sejba tal-frodi. Wieħed mill-għanijiet prinċipali tas-CAFS huwa li jiġu stabbiliti strateġiji settorjali kontra l-frodi fil-livell tad-Direttorati Ġenerali tal-Kummissjoni. Komunikazzjoni dwar il-protezzjoni tal-interessi finanzjarji tal-UE mil-liġi kriminali u permezz ta’ investigazzjonijiet amministrattivi Fis-26 ta’ Mejju 2011, il-Kummissjoni adottat il-Komunikazzjoni dwar il-protezzjoni tal-interessi finanzjarji tal-Unjoni Ewropea mil-liġi kriminali u permezz ta’ investigazzjonijiet amministrattivi; din hija politika integrata maħsuba biex tissalvagwardja l-flus ta’ dawk li jħallsu t-taxxi.[44] Il-komunikazzjoni tissuġġerixxi l-esplorazzjoni ta’ miżuri leġiżlattivi ġodda li jipproteġu l-interessi finanzjarji tal-UE fid-dawl tat-Trattat ta’ Lisbona. Bħalissa qegħdin jiġu kkunsidrati titjib fil-proċeduri kriminali u amministrattivi, arranġamenti istituzzjonali (l-immodernizzar tal-kapaċitajiet tal-Eurojust, it-twaqqif ta’ awtorità Ewropea speċjalizzata għall-prosekuzzjoni, l-adattament tal-irwol tal-OLAF għal struttura istituzzjonali ġdida) u l-qafas sostantiv tal-liġi kriminali. Komunikazzjoni dwar il-Ġlieda kontra l-Korruzzjoni fl-UE Fuq il-bażi tal-Programm ta’ Stokkolma tal-Kunsill, fis-6 ta’ Ġunju 2011, il-Kummissjoni adottat Komunikazzjoni dwar il-ġlieda kontra l-korruzzjoni fl-UE[45]. Hija waqqfet ukoll mekkaniżmu ġdid, ir-Rapport tal-UE Kontra l-Korruzzjoni, sabiex jimmonitorja u jivvaluta l-isforzi tal-Istati Membri fl-indirizzar tal-korruzzjoni. Dan għandu jseddaq l-involviment politiku u jgħin lill-Istati Membri jinfurzaw aħjar il-leġiżlazzjoni eżistenti u jimplimentaw l-impenji internazzjonali tagħhom b’mod sħiħ. Fl-istess ħin, il-Kummissjoni adottat Rapport dwar l-implimentazzjoni tad-Deċiżjoni ta’ Qafas tal-Kunsill 2003/568/JHA dwar il-ġlieda kontra l-korruzzjoni fis-settur privat u Rapport dwar il-modalitajiet tal-parteċipazzjoni tal-UE fil-Grupp ta’ Stati tal-Kunsill tal-Ewropa kontra l-Korruzzjoni (GRECO). Green Paper tal-UE dwar ir-regoli tal-akkwist pubbliku Fis-27 ta’ Jannar 2011, il-Kummissjoni nediet konsultazzjoni pubblika (Green Paper)[46] dwar kif tista’ tiġi aġġornata u mtejba l-leġiżlazzjoni dwar l-akkwisti. Hija kienet tkopri kwistjonijiet bħas-simplifikazzjoni tar-regoli, it-tnaqqis tal-burokrazija żejda, speċjalment għall-impriżi żgħar u ta’ daqs medju, il-ġlieda kontra l-favoritiżmu, il-korruzzjoni u l-konflitt ta’ interessi. Ir-rapport ta’ evalwazzjoni dwar din il-konsultazzjoni ġie adottat fl-aħħar ta’ Ġunju 2011[47]. Il-Kummissjoni ser tibbaża fuq il-konsultazzjoni fit-tħejjija tal-proposta leġiżlattiva futura tagħha dwar ir-riforma tar-regoli tal-UE dwar l-akkwisti pubbliċi. Pjan ta’ azzjoni għall-ġlieda kontra l-kuntrabandu tas-sigarretti u l-alkoħol tul il-fruntiera tal-Lvant tal-UE Il-kuntrabandu, speċjalment il-kuntrabandu tas-sigarretti, huwa kwistjoni ewlenija għall-UE, li tikkawża telf kbir għall-baġits nazzjonali u tal-UE. Il-Fruntiera tal-Lvant tal-UE hija partikolarment problematika f’dan il-kuntest. Il-Kummissjoni ħejjiet Pjan ta’ Azzjoni għall-ġlieda kontra l-kuntrabandu fil-Fruntiera tal-Lvant tal-UE[48]. Dan il-Pjan ta’ Azzjoni, li ġie ppubblikat f’Ġunju 2011, fih ħarsa ġenerali strutturata u komprensiva lejn il-miżuri eżistenti fil-livell tal-Kummissjoni u tal-Istati Membri, lejn in-nuqqasijiet u l-lakuni li jifdal u suġġerimenti mill-Kummissjoni fuq liema azzjonijiet oħrajn jistgħu jittieħdu fil-livell tal-Kummissjoni jew tal-UE. Il-Kummissjoni tistenna li l-Pjan ta’ Azzjoni jkollu wkoll effett usa’, fuq it-territorju kollu tal-UE, u li jikkontribwixxi għall-ġlieda kontra l-attività kriminali f’livell globali. L-azzjonijiet ipprovduti mill-pjan jinkludu l-bini tal-kapaċità u azzjonijiet ta’ għajnuna teknika, diżinċentivi u miżuri ta’ tqajjim ta’ kuxjenza, u proposti sabiex tissaħħaħ il-kooperazzjoni operattiva u sabiex tittejjeb il-kooperazzjoni internazzjonali. KONKLUżJONIJIET ġENERALI Dan ir-Rapport juri li matul l-aħħar sena nkiseb progress fir-rigward tar-rappurtar tal-irregolaritajiet, minħabba, b’mod partikolari, l-implimentazzjoni tas-sistemi ta’ rappurtar aħjar mill-Istati Membri. Mid-dejta rċevuta jidher ċar ukoll li għad irid jinkiseb progress, speċjalment fil-qasam tal-irkupru, fejn il-proċeduri għadhom relattivament twal. Fl-aħħarnett, fl-2010 u matul l-ewwel parti tal-2011, il-Kummissjoni adottat u implimentat għadd ta’ inizjattivi ta’ politika li ser ikollhom impatt pożittiv fuq il-protezzjoni tal-interessi finanzjarji tal-UE. L-implimentazzjoni prattika ta’ dawn l-inizjattivi diġà bdiet u ser tkun teħtieġ kooperazzjoni mill-qrib bejn l-istituzzjonijiet tal-UE u l-Istati Membri. L-ewwel riżultati ta’ dawn l-inizjattivi ta’ politika ser jiġu ppreżentati fir-rapport li jmiss li jkopri s-sena 2011. [1] L-impatt finanzjarju jirrappreżenta l-ammont ta’ kontribuzzjoni pubblika affettwata mill-irregolaritajiet. [2] Dawn huma fil-biċċa l-kbira dazji tad-dwana u agrikoli, iżda jinkludu wkoll dazji ta' kontra d-dumping u imposti fuq iz-zokkor. [3] Pereżempju, ir-riżoluzzjoni tal-Parlament Ewropew tas-6 ta’ April 2011 dwar il-protezzjoni tal-interessi finanzjarji tal-Komunitajiet – Il-ġlieda kontra l-frodi – Rapport Annwali 2009 (2010/2247(INI)), punt 3. [4] Rapporti ta’ snin preċedenti: http://ec.europa.eu/anti_fraud/reports/anti-fraud_en.html. [5] Għal referenzi, ara l-qoxra tar-rapport. [6] Artikolu 1(2) tar-Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni tal-interessi finanzjarji tal-Komunitajiet Ewropej (ĠU L 312, 23.12.1995). [7] Artikolu 1(1)(a) tal-Konvenzjoni tas-26 ta’ Lulju 1995 dwar il-protezzjoni tal-interessi finanzjarji tal-Komunitajiet Ewropej (ĠU Ċ 316, 27.11.1995). [8] Għall-applikazzjoni tat-terminu ta’ "żball" ara r-Rapport Annwali tal-Qorti Ewropea tal-Awdituri dwar l-implimentazzjoni tal-baġit dwar is-sena finanzjarja 2009, ĠU Ċ 303/02, 9.11.2010. Minħabba l-metodi differenti għall-ġbir tad-dejta, il-Qorti Ewropea tal-Awdituri u l-Kummissjoni qablu li l-figuri tal-Qorti Ewropea tal-Awdituri dwar l-iżbalji u tal-Kummissjoni dwar l-irregolaritajiet u l-korrezzjonijiet finanzjarji ma jistgħux jitqabblu b’mod li jagħmel sens (ĠU Ċ 303/02, 9.11.2010, punt 1.50, p. 32,33). Dwar il-metodoloġija tal-Qorti ara l-Anness 1.1 (L-Approċċ u l-Metodoloġija tal-Verifika) ĠU C 303/02, 9.11.2010, p. 34. [9] Għall-bażijiet legali u d-derogi ara d-Dokument ta’ Ħidma tal-Persunal tal-Kummissjoni Evalwazzjoni Statistika tal-irregolaritajiet . [10] Dokument ta’ Ħidma tal-Persunal tal-Kummissjoni Evalwazzjoni statistika tal-irregolaritajiet . [11] Iċ-ċifri ġew aġġornati għal xi setturi mir-rapport tal-2009 'l hawn. [12] Iċ-ċifri ġew aġġornati għal xi setturi mir-rapport tal-2009 'l hawn. [13] Din iċ-ċifra hija bbażata fuq informazzjoni rrappurtata mill-Istati Membri lill-Kummissjoni (DĠ Agrikoltura) u tinkludi l-ħlasijiet irregolari kollha rkuprati mill-Istati Membri fl-2010. [14] Din iċ-ċifra hija bbażata fuq informazzjoni rrappurtata mill-Istati Membri lill-OLAF permezz tal-IMS u tinkludi l-ammonti li l-Istati Membri eskludew mill-finanzjament tal-UE fir-rigward ta' proġetti li nstab li huma irregolari (rtirar) u rriallokawhom għal proġetti oħra eliġibbli, mingħajr ma neċessarjament irkupraw dawn l-ammonti mingħand il-benefiċjarji. [15] Din iċ-ċifra hija bbażata fuq l-informazzjoni rrappurtata mill-Istati Membri lill-OLAF permezz tal-IMS u tinkludi l-ħlasijiet kollha irregolari rkuprati mill-Istati Membri mingħand il-benefiċjarji finali fl-2010. [16] Din iċ-ċifra tirrappreżenta l-ordnijiet ta' rkupru rreġistrati mal-ABAC. [17] Din iċ-ċifra tirrigwarda l-ammonti stabbiliti mill-Istati Membri bħala ammonti irregolari fil-bażi tad-dejta OWNRES. [18] Għal aktar informazzjoni, ara d-Dokument ta’ Ħidma tal-Persunal tal-Kummissjoni Evalwazzjoni statistika tal-irregolaritajiet. [19] Rapport tematiku dwar l-istrateġija ta’ kontroll doganali tal-Istati Membri li jipprovdi sintesi tar-riżultati dwar l-ispezzjonijiet imwettqa fl-2009 u fl-2010 fl-Istati Membri kollha ġie ppreżentat fil-Kumitat Konsultattiv tar-Riżorsi Proprji tas-7 ta’ Lulju 2011. [20] COM(2010)695. Il-konsultazzjoni pubblika ntemmet fil-31 ta’ Mejju 2011. [21] Il-Kummissjoni bdiet dan il-proċess fl-2011 bil-Green Paper dwar ir-regoli tal-akkwist pubbliku, COM(2011)15, ara wkoll aktar ’l isfel taħt il-punt 4. [22] Dan il-Fond huwa wieħed mill-Fondi Strutturali għall-perjodu tal-ipprogrammar 2000-2006. [23] Skont l-Artikolu 72 tar-Regolament Finanzjarju, l-awtorizzazzjoni ta’ rkupru hija l-att li permezz tiegħu l-uffiċjal tal-awtorizzazzjoni b’delega jew sottodelega responsabbli jagħti struzzjonijiet lill-uffiċjal tal-kontabilità, billi joħroġ ordni ta’ rkupru, sabiex jirkupra ammont riċevibbli li jkun stabbilixxa. [24] Il-ġestjoni ċentralizzata diretta tinkludi kull infiq tal-UE minn fondi ġestiti mill-istituzzjonijiet tal-UE (pereżempju, infiq amministrattiv tal-istituzzjonijiet, programmi bħal Leonardo, Erasmus, is-seba’ Programm ta’ Qafas għar-riċerka u l-iżvilupp teknoloġiku, il-Fond Ewropew għall-Iżvilupp, eċċ.). Skont l-Artikolu 53 tar-Regolament Finanzjarju (Regolament tal-Kunsill (KE, Euratom) Nru 1605/2002), din il-parti tal-baġit tista’ tiġi implimentata fuq bażi ċentralizzata, direttament mis-servizzi tal-Kummissjoni, jew billi jiġu ddelegati kompiti implimentattivi lil pajjiżi terzi (ġestjoni deċentralizzata) jew lil organizzazzjonijiet internazzjonali (ġestjoni konġunta). [25] Ara, pereżempju, il-Kontijiet Annwali tal-Unjoni Ewropea – Sena Finanzjarja 2009, u b’mod partikolari n-nota 6 tan-Noti għad-dikjarazzjonijiet finanzjarji, “Korrezzjonijiet finanzjarji u rkupri wara s-sejba ta’ irregolaritajiet”. http://ec.europa.eu/budget/library/biblio/documents/2009/EU_final_accounts_2009_en.pdf . [26] Din iċ-ċifra tirrigwarda l-irregolaritajiet li jinvolvu aktar minn EUR 10 000 ta' finanzjament tal-UE. Minbarra dan, il-mekkaniżmi stabbiliti jippermettu lill-Istati Membri sabiex jeskludu mill-finanzjament tal-UE proġetti li jinstab li huma irregolari (rtirar) u jirriallokaw dawn ir-riżorsi għal proġetti eliġibbli oħra. [27] Jekk Stat Membru jonqos milli jirkupra ammont indebitament imħallas mill-benefiċjarju fi żmien erba’ snin mis-sejba amministrattiva jew ġudizzjarja primarja (jew, fil-każ ta’ proċeduri quddiem qrati nazzjonali, fi żmien tmien snin), 50% tal-ammont mhux irkuprat jiġi ddebitat lill-baġit tal-Istat Membru kkonċernat fil-qafas tal-approvazzjoni finanzjarja annwali tal-kontijiet tal-EAGF u tal-EAFRD. [28] Dan l-ammont pendenti jikkonċerna somom li jridu jiġu rkuprati għas-snin finanzjarji kollha. [29] Fl-2010, il-Kummissjoni adottat 12-il deċiżjoni fuq kif għandhom jiġu ttrattati 107 każijiet ta’ irregolaritajiet li għalihom l-Istati Membri kkonċernati talbu lill-Kummissjoni biex iġġorr il-konsegwenzi finanzjarji tal-ammonti irrekoverabbli. [30] Dan il-perċentwal ta’ rkupru ma jinkludix irkupri mill-Kummissjoni mill-Istati Membri permezz ta’ korrezzjonijiet finanzjarji. [31] BE, BG, CZ, DE, EE, IE, EL, ES, FR, IT, LV, LT, LU, HU, MT, NL, AT, PL, PT, SE. [32] BE, BG, EE, IE, ES, FR, IT, LT, LU, MT, AT, PL, PT, RO, SI, SK, SE [33] DK, IE, ES, HU, SI, SE [34] Artikolu 45(2) e u f , Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004 fuq il-koordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [35] COM (2011)500 finali. [36] Dispożizzjonijiet ta’ "Għassa Speċjali" taħt Għajnuna Reċiproka – Regolament 515/1997 [37] http://ec.europa.eu/anti_fraud/budget/Sirocco/i_en.html [38] Ara r-rapport ta’ progress tal-Kummissjoni dwar il-Kroazja għall-2010, COM (2010) 660 [39] Programm ta’ Azzjoni Reġjonali CARDS, EUROPAID/126164/C/ACT/Multi [40] Bl-eċċezzjoni tal-Isvezja. [41] Għal aktar informazzjoni, ara: http://ec.europa.eu/anti_fraud/budget/2010/2010_en.html [42] SEC(2010)859, finali. [43] COM(2011)376 finali. [44] COM(2011)293 finali. [45] COM(2011)308 finali. [46] COM (2011)15 finali. [47] SEC (2011)853 finali. [48] SEC (2011)791 finali.